Heyetêkî Dêrsim de waranê şewatî de cigêrayîşî kerdî, raporêk amade kerd. Goreyê raporî şewatê Çirrê Firtina Welîyî yê Gelîya Munzurî de warê daristanan ê bi 140 hektaran û darê 100 serrî vêşayî.
Rapor de nê doneyî ameyî parekerdene:
-Xozat de warê bi 340 hektaran vêşa.
-Qirkerdişê xoza hetê polîtîkayanê rant û talanî ra yenê kerdene.
-Şewatê Dêrsimî wextanê caardişê polîtîkayanê asayîşî de bi hawayêkê sîstematîkî zêdîyayî  û nê şewatan rê mudaxele nêame kerdene.
-Kalekolê ke binê nameyê asayîşî de virazîyenê rijîyayîşo ekolojîk o. Xozat de 17ê tebaxe de operasyonê leşkerî ra şewat vejîya û 13 rojan şewatî rê mudaxele nêame kerdene. Îdîaya 'astengkerdişê zerrîwazanê şewatî' têkilîya asayîşî ya bi 'bêmerdimverdayîş-şewatî' kena bihêzêr. Ganî waranê sey Dêrsimî de polîtîkayê asayîşî nêrê caardene û xoza bêra pawitene.
Rapor de semedê caardişê tedbîran nê waştişî ameyî pêşkêşkerdene:
-Binê nameyê asayîşî de ganî awbend, qirkerdişê daristanan, mudaxele nêkerdiş/erey mudaxelekerdiş nêrê kerdene.
-Şertê xebatî yê kedkaranê daristanan wa bêrê weşkerdene.
-Planê têkoşînê vera şewatî wa rayaumûmîye reyde bêrê parekerdene.
-Sendîla, rêxistinê ekolojî û şar pîya 'Planê Têkoşînê vera Ziwatîye' amade bikerê, verê texrîbatê ekolojîkî bigêrê.
